बच्ची की करतूत ने ली 19 की जान, कहीं बच्चे के एसिड फेंकने से 4 मासूम झुलसे
दक्षिण अमेरिकी देश गयाना में एक लड़की ने अपने ही स्कूल के हॉस्टल में आग लगा दी। इस आग में जलकर 19 छात्राओं की मौत हो गई। मरने वालों में हॉस्टल वॉर्डन का पांच साल का बेटा भी शामिल है। शुरुआत में आग लगने कीShe was angry due to confiscation of mobile, 4 innocent people were scorched by throwing acid somewhere
दक्षिण अमेरिकी देश गयाना में एक लड़की ने अपने ही स्कूल के हॉस्टल में आग लगा दी। इस आग में जलकर 19 छात्राओं की मौत हो गई। मरने वालों में हॉस्टल वार्डन का पांच साल का बेटा भी शामिल है।
शुरुआत में आग लगने की वजह पता नहीं चल पाई थी। लेकिन जैसे ही जांच आगे बढ़ी; हॉस्टल में रहने वाली 14 साल की लड़की का नाम सामने आया।
दरअसल, लड़की का फोन हॉस्टल वॉर्डन ने जब्त कर लिया था। इसी बात से नाराज लड़की वॉर्डन और हॉस्टल प्रशासन को सबक सिखाना चाहती थी। जिसके चलते उसने रात के अंधेरे में हॉस्टल में आग लगा दी।
मोबाइल छीनने का बदला लेना चाहती थी लड़की
स्थानीय मीडिया रिपोर्ट्स के मुताबिक 14 साल की लड़की हॉस्टल में अक्सर मोबाइल फोन चलाती रहती थी। लेकिन हॉस्टल और स्कूल में ऐसा करना मना था।
जिसके चलते हॉस्टल वॉर्डन ने उसका फोन जब्त कर लिया था। फोन जब्त होने के बाद से लड़की काफी परेशान थी और बदला लेने का तरीका ढूंढ रही थी।
हॉस्टल के पांच दरवाजे बंद थे, भीतर से लगाई आग
आधी रात को जब सारी लड़कियां और वार्डन सोई थीं; आरोपी लड़की ने हॉस्टल में भीतर से आग लगा दी। इस दौरान बाहर निकलने के पांचों दरवाजे भी लॉक थे।
देर रात आग लगने और दरवाजा बंद होने के चलते हॉस्टल में मौजूद लड़कियां वक्त रहते बाहर नहीं निकल पाईं। 13 लड़कियों की वहीं जलकर मौत हो गई। जबकि बाकी 6 लड़कियों और एक बच्चे ने हॉस्पिटल में इलाज के दौरान दम तोड़ दिया।
खबर में आगे बढ़ने से पहले पोल के माध्यम से अपनी राय साझा करते चलें..
खुद भी घायल हुई आरोपी लड़की, गंभीर नतीजे का अंदाजा नहीं था
इस हादसे में आरोपी लड़की खुद भी घायल हुई है। घटना के वक्त वह भी हॉस्टल के अंदर ही थी। बताया जा रहा है कि उसे अंदाजा नहीं था कि आग इतनी फैल सकती है।
आग इतनी भयंकर थी कि जलने वाली 13 छात्राओं की पहचान भी नहीं हो पाई है। स्थानीय प्रशासन का कहना है कि DNA टेस्ट के बाद बच्चियों के घरवालों को उनकी डेड बॉडी सौंपी जाएगी।
कोर्ट ने कहा-बालिगों की तरह चलेगा मुकदमा
शुरूआती जांच में लड़की को दोषी पाए जाने के बाद कोर्ट ने उसे पुलिस कस्टडी में भेज दिया है। लड़की अभी नाबालिग है। लेकिन उसके अपराध की गंभीरता को देखते हुए कोर्ट ने आदेश दिया है कि उस पर मुकदमा किसी बालिग की तरह ही चलेगा।
साथ ही उसे सजा में नाबालिग होने के चलते किसी भी तरह की रियायत नहीं दी जाएगी।
ऐसे में दोषी पाए जाने पर गयाना के कानून के मुताबिक 14 साल की उस लड़की को उम्र कैद तक की सजा हो सकती है। उसे अपनी बाकी उम्र जेल की सलाखों के पीछे काटनी होगी।
अमेरिका में पिता की बंदूक से 8 साल के बच्चे ने ली बच्ची की जान
किसी बच्चे द्वारा अनजाने या जानबूझ कर अपराध का यह पहला मामला नहीं है। अभी कुछ दिन पहले ही अमेरिका में 8 साल के एक बच्चे ने अपने पिता की बंदूक से खेलते हुए एक बच्ची की जान ले ली।
इस घटना में एक बच्ची घायल भी हुई। अमेरिकी कानून के मुताबिक इस हत्या के लिए बच्चे के पिता को जिम्मेदार ठहराया गया।
रायबरेली में बच्चे ने दोस्तों पर फेंका तेजाब
इसी महीने यूपी के रायबरेली में प्राथमिक स्कूल के एक बच्चे ने अपने चार दोस्तों को तेजाब से झुलसा दिया। दरअसल, सभी बच्चे स्कूल से घर लौट रहे थे। इसी दौरान रास्ते में सुनार की दुकान के बाहर रखे तेजाब से खेलने लगे और खेलते-खेलते एक बच्चे ने अपने बाकी दोस्तों पर तेजाब फेंक दिया। जिससे चारों बच्चे बुरी तरह झुलस गए।
हालांकि इस मामले में तेजाब फेंकने वाले बच्चे पर कोई कार्रवाई नहीं हुई। जख्मी बच्चों के घरवालों ने लापरवाही से तेजाब बाहर रखने वाले दुकानदार पर कार्रवाई की मांग की थी। उनका कहना था कि तेजाब फेंकने वाला बच्चा मासूम है और उसे सही-गलत का फर्क अभी नहीं मालूम।